**СЪОБЩЕНИЕ**

С настоящото, на основание чл.129, ал.2 от ЗУТ, във връзка с чл.61, ал.3 от АПК се съобщава, че със Заповед № 231/05.03.2024г. на Кмета на Община Севлиево, на основание чл. 44, ал. 1, т. 13 от Закона за местното самоуправление и местната администрация (ЗМСМА) и чл. 129, ал. 2 от ЗУТ е одобрен:

**Подробен устройствен план (ПУП) – План за застрояване (ПЗ)** за промяна предназначението на земеделска земя в ПИ 65927.63.1 по КККР на гр.Севлиево, КОМУНИКАЦИОННО-ТРАНСПОРТЕН ПЛАН (КТП) и ПУП-ПП за трасе за водопровод и трасе на подземен кабел - НН изработен на основание чл.109, ал.1 от ЗУТ във връзка с чл.17а и чл.40, ал.1, т.3 от ЗОЗЗ със съдържание:

**ПЛАН ЗА ЗАСТРОЯВАНЕ (ПЗ):**

ПИ 65927.63.1 по КККР на гр.Севлиево получава отреждане „за гараж за товарни автомобили и за складови и обслужващи дейности“ и за него се установява предимно-производствена устройствена зона – Пп – при следните устройствени показатели:

- начин на застрояване – свободно;

- характер на застрояване – ниско, с височина до 10м;

- максимална плътност на застрояване – 80%;

- максимална интензивност на застрояване – 2,5;

- минимална озеленена площ – 20%;

- ограничителни и задължителни линии на застрояване от графичната част на ПУП - ПЗ;

Неразделна част от ПЗ са 1бр. чертеж и обяснителна записка 2 листа, съставляващи графичната част.

**КОМУНИКАЦИОННО-ТРАНСПОРТЕН ПЛАН (КТП):**

В ситуационното решение са показани всички важни размери и отстоянието на обекта от път ІІІ-404.

Ограничителната застроителна линия е посочена в геометричното решение и е на 25м от съществуващата настилка на път ІІІ-404. Обслужващата зона и обхвата на пътя също са показани на схемите.

Проектната интензивност на движението към новопроектирания обект ще бъде под 10пр.единици/час.

**ПАРЦЕЛАРЕН ПЛАН (ПУП-ПП):**

Новопроектираното трасе на електропровода е с обща дължина 178,80м. Предвиден е по 1,5м сервитут от двете страни на трасето.

Неразделна част от ПП са 1бр. чертежи и обяснителна записка 2 листа, съставляващи графичната част.

Настоящата заповед да се връчи на заинтересуваните лица по реда на АПК.

На основание чл. 215 от ЗУТ, заповедта подлежи на обжалване чрез Кмета на Община Севлиево до Административен съд – Габрово, в четиринадесет дневен срок от връчването.

На заинтересуваните лица е изпратено съобщението за издадената заповед с писма и обратна разписка.

Заповедта може да бъде оспорена, съгласно чл.215 от ЗУТ, в 14-дневен срок от датата на публикуване на настоящото обявление, чрез Кмета на Община Севлиево пред Административен съд – Габрово, по реда на АПК. Жалбите се подават в деловодството на Общината в два екземпляра.

Преписката се намира в Дирекция „ТСУ“ при Община Севлиево – пл. “Свобода“, ет. II, стая 209 и може да бъде прегледана от заинтересуваните.

В случай, че заинтересуваните лица не се явят до изтичане на четиринадесет дневен срок от поставяне на настоящото съобщение на таблото за обявление в ЦИУГ и на интернет страницата на Община Севлиево, заповедта ще се счита за редовно връчена и съответните документи ще бъдат приложени към преписката.

Съобщението за издадената заповед е поставено на 06.03.2024г. на таблото за обявления в „Център за информация и услуги на граждани“ и е публикувано на Интернет страницата на Община Севлиево.